**Úradná správa č. 2 z 06.08.2020**

**1. Správy VV**

**VV na zasadnutí dňa 03.08.2020 prijal nasledovné uznesenia:**

**A, Zobral na vedomie**

**01/20-21** – kontrolu uznesení z predchádzajúceho zasadnutia Výkonného výboru,

**02/20-21** – správu **ŠTK** o príprave súťažného ročníka 2020/21,

**03/20-21** – správu **KR** o vyhodnotení letného doškoľovacieho seminára R a DZ dňa 25.07.2020 na ObFZ Trebišov a o príprave náhradného doškoľovacieho seminára R a DZ dňa 13.08.2020 na ObFZ Trebišov,

**04/20-21** – správu **DK** o priebežnej činnosti,

**05/20-21** – výsledky hlasovania FK o**Futbalovú jedenástku 2019/20** a sprievodných anketách,

**B, Schválil**

**06/20-21** – **zmeny do Rozpisu súťaží** ObFZ Trebišov na ročník 2020/21 podľa predloženého materiálu,

**07/20-21** – **odmeny DO v stretnutiach dospelých** ObFZ Trebišov (VI. liga, VII. liga) na ročník 2020/21 podľa predloženého materiálu,

Delegované osoby už nebudú mať uzatvorené dobrovoľnícke zmluvy ako v minulých sezónach. Od jesennej časti SR 2020/21 DO uzatvorili s ObFZ dohody o pracovnej činnosti resp. dohody o brigádnickej práci. Vo výslednej fakturovanej sume budú zohľadnené odvody za zamestnanca a príplatky za sobotu, nedeľu a sviatok podľa platnej legislatívy. Rozhodcom budú na ich účty vyplatené sumy po odrátaní odvodov zamestnanca a dane v zmysle podpísaných dohôd.

**08/20-21** – **nominačné listiny R a DZ** na jesennú časť SR 2020/21:

**R** – Ladislav Bajnok, Daniel Blanár, Martin Cili, Dominik Holingyák, Babken Chačlarian, Juraj Kaščák, Vladimír Kaščák, Patrik Kiseľ, Tibor Miklóš ml., Dušan Ondrášek, Flórián Pituk, Filip Takáč, Damián Korpesio, Benjamín Demko

**DZ** – Július Dušek, Michal Eštok, Ján Illéš, Ján Kudrec, Juraj Lučanský, Tibor Miklóš st., Ján Šimko

**09/20-21** – **Jakuba Székelyho za člena komisie rozhodcov**,

**10/20-21** – **účastníkov VI. a VII. ligy ObFZ Trebišov a súťaží mládeže**,

**11/20-21** – **predohrávanie** posledného zápasu vo vyžrebovaní súťaže **VI. liga** dospelých a posledného v **VII. liga** dospelých **3 hodiny pred ÚHČ**,

**12/20-21** – **zrušenie futbalového stretnutia** výberov VI. ligy ObFZ Trebišov **„Sever proti Juhu“** dňa 08.08.2020 na štadióne Slavoja Trebišov a **slávnostné vyhlásenie** **výsledkov** hlasovania FK oFutbalovú jedenástku 2019/20 a sprievodných ankiet **odložil na neurčito**,

**13/20-21** – zrušenie povinnosti vkladať na futbalnet videozáznam zo svojich domácich stretnutí od jesennej časti SR 2020/21 (uznesenie VV č. 19/19-20), kluby môžu videozáznamy nahrávať dobrovoľne. **FK VI. ligy dospelých a VII. ligy dospelých budú povinné nahrávať videozáznamy zo svojich domácich stretnutí na futbalnet od jarnej časti SR 2020/21**.

**C, Uložil**

**14/20-21** –sekretárovi informovať **FK VI. a VII. ligy dospelých** o schválenej povinnosti a postupe pre FK **nahrávať na futbalnet videozáznam** zo svojich domácich stretnutí od jarnej časti SR 2020/21. V jesennej časti SR 2020/21 budú môcť FK nahrávať tieto videozáznamy dobrovoľne.

**15/20-21** –sekretárovi informovať FK ObFZ Trebišov o **manuále opatrení na ochranu pred Covid-19** pri hromadnom podujatí v súťažiach ObFZ Trebišov. Futbalové kluby po oboznámení sa s manuálom podpisom potvrdia, že sa zaväzujú dodržiavať pravidlá v ňom uvedené a zašlú ho na ObFZ najneskôr pred začatím súťažného ročníka (poštou alebo elektronicky - sken).

**2. Správy sekretariátu**

1. Nové mailové adresy ObFZ Trebišov sú: **obfztv@futbalsfz.sk** a **julius.dusek@futbalsfz.sk**. Mailová adresa **obfztv@obfztv.sk**je naďalej funkčná.

2. Zápasy súťaží dospelých, U19 a U15 boli vygenerované v ISSF a vyžrebovanie s požadovanými výnimkami FK je na futbalnete.

**3. Správy ŠTK**

1. ŠTK na základe doručenej dohody v zmysle čl. 28 SP schválila **spoločné družstvo mládeže** nasúťažný ročník 2020/21: klub č. 1 – TJ Svätuše, klub č. 2 – FK Leles, súťaž – V. liga U19 ObFZ Trebišov.

2. ŠTK berie na vedomie **odhlásenie U19 Borša** zo súťaže V. liga U19 ObFZ Trebišov.

3. ŠTK berie na vedomie podnet **TJ Internacionál Hraň** a súhlasí s odohratím všetkých zápasov družstva dospelých v jesennej časti SR 2020/21 **na ihriskách súperov** (rekonštrukcia HP).

4. ŠTK vyzýva **ŠK Kuzmice k nahláseniu domácej hracej plochy zápasu** 7. kola ŠK Kuzmice – TJ Internacionál Hraň 27.09.2020 o 12:00 hod.

5. ŠTK vyzýva **TJ Internacionál Hraň k nahláseniu domácej hracej plochy zápasu** 11. kola TJ Internacionál Hraň – TJ Tokaj Slovenské Nové Mesto 25.10.2020 o 14:00 hod.

**4. Správy KR**

1. KR oznamuje R a DZ, že **náhradný doškoľovací seminár R a DZ** sa uskutoční dňa **13.08.2020 (štvrtok) na ObFZ v Trebišove so z**ačiatkom **o 16:00 hod.** Účasť na seminári je **povinná** pre všetkých frekventantov z dôvodu zaradenia na nominačné listiny pre jesennú časť súťažného ročníka 2020/21. Na seminár pozývame **aj nových frekventantov**, ktorí majú záujem pôsobiť ako rozhodcovia v súťažiach ObFZ. Žiadame „**R“** o prinesenie si športového oblečenia pre vykonanie FP, „**DZ“** o prinesenie písacích potrieb a zápisníka.

**Poplatok za náhradný seminár** je vo výške **10 €** a je potrebné ho **uhradiť na účet ObFZ**, IBAN:SK540200 0000 0011 7646 7258.

2. **Ospravedlnenia**: Tibor Miklóš ml. - 16.08., 06.09., 27.09., 18.10., 08.11.2020.

3. KR upozorňuje R a DZ na **vygenerovanie (a úhradu) členského SFZ v ISSF za súťažný ročník 2020/21**. Ak ho R a DZ nevygenerujú a neuhradia, nebudú môcť byť obsadení na zápasy.

**4. Správy DK**

**2020/21-001 DK** S poukazom na čl. 14/1 Stanov SFZ a VsFZ všetky disciplinárne sankcie pozastavenia výkonu športu a funkcie uložené v súťažnom ročníku 2019/2020 podľa čl. 37/3,5,6 (stop za ŽK) a disciplinárne sankcie pozastavenie výkonu športu alebo funkcie do na 4 stretnutia a 4 týždne, ktoré doposiaľ neboli vykonané, sa rušia (alebo sa považujú za vykonané). Ostatné disciplinárne sankcie, ktoré doposiaľ neboli vykonané, sa prenášajú do nového súťažného ročníka. **Disciplinárne sankcie uložené na časové obdobie na viac ako 4 týždne, ktoré doposiaľ neboli vykonané, sa anulovaním súťažného ročníka 2019/2020 výkonným výborom ObFZ Trebišov, t.j. od 27.03.2020 prerušujú a začínajú plynúť od začiatku súťažného ročníka 2020/2021.**

**2020/21-002 DK** na základe uznesenia 2020/21-001 mení pozastavenie výkonu športu, pozastavenie výkonu športovej činnosti a pozastavenie výkonu funkcie na 12 mesiacov NEPO: Frajkor J. (1397817), Milhostov od 19.8.2019 + poplatok 0 € do 19.1.2021.

**2020/21-003 DK** na základe uznesenia 2020/21-001 mení pozastavenie výkonu športu, pozastavenie výkonu športovej činnosti a pozastavenie výkonu funkcie na 8 mesiacov NEPO: Zubaľ M. (1104204), Z. Jastrabie od 21.10.2019 + poplatok 0 € do 20.11.2020.

**2020/21-004 DK** **DK** na základe uznesenia 2020/21-001 mení 2 mesiace NEPO : pozastavenie výkonu športu a pozastavenie výkonu funkcie : Bálint T. (1165403), Kysta od 28.10.2019 + poplatok 0 € s prerušením počas zimnej prestávky do 16.10.2020.

**2020/21-005 DK** na základe uznesenia 2020/21-001 mení pozastavenie výkonu športu, pozastavenie výkonu športovej činnosti a pozastavenie výkonu funkcie na 12 mesiacov NEPO: Balog S. (1313832), Milhostov od 2.9.2019 + poplatok 0 € do 2.2.2021.

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP), sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP).**

**5. Správy TMK**

TMK plánuje uskutočniť v spolupráci s TMK SFZ **školenie trénerov sk. C**. Záujemcovia sa môžu hlásiť na mail obfztv@futbalsfz.sk. Prihlášku nájdete na webstránke ObFZ v časti Tlačivá „Prihláška na školenie pre trénerov“.